钦定古今图书集成/明伦汇编/氏族典/第105卷 > 《廖用贤尚友录》 > 裴子野
## 钦定古今图书集成/明伦汇编/氏族典/第105卷 > 《廖用贤尚友录》 > 裴子野

按《梁书裴子野传》，“子野字几原，河东闻喜人，晋太子
左率康八世孙。兄黎，弟楷、绰，并有盛名，所谓四裴也。
子野生而偏孤，为祖母所养，年九岁，祖母亡，泣血哀
恸，家人异之。少好学，善属文，起家齐武陵王国左常
侍，右军江夏王参军。遭父忧去职，居丧尽礼。天监初，
尚书仆射范云嘉其行，将表奏之，会云卒，不果。久之”，
除右军安成王参军，俄迁兼廷尉正。时三官通署狱
牒，子野尝不在，同僚辄署其名。奏有不允，子野从坐
免职。二年，吴平侯萧景为南兖州刺史，引为冠军录
事。府迁，职解，时中书范缜与子野未遇，闻其行业而
善焉。会迁国子博士，乃上表让之。寻除尚书比部郎，
仁威记室参军，出为诸暨令。高祖以为著作郎，掌国
史及起居注。顷之，兼中书通事舍人，寻除通直正员
郎，又敕掌中书诏诰，迁中书侍郎。大通元年，转鸿胪
卿，寻领步兵校尉。子野在禁省十馀年，静默自守，未
尝有所请谒。二年，卒官，年六十二。赠散骑常侍，谥曰